"Setswana Puo ya Gae (HL)/P2 11 DBE/Ngwanaitseele 2014 NSC KAROLO YA B: PADI Ditshwaelo ka kakaretso: • Go boditswe potso ya TLHAMO le DIPOTSO TSE DIKHUTSHWANE go tswa mo pading e o e tlhaoletsweng monongwaga. • Batlhatlhojwa ba tshwanetse go araba potso e le NNGWE go tswa mo pading e ba e ithutileng. • Fa motlhatlhojwa a itlhophetse go araba potso ya tlhamo mo KAROLONG YA B, o tshwanetse go araba dipotso tse dikhutshwane mo KAROLONG YA C. • Fa motlhatlhojwa a itlhophetse go araba dipotso tse dikhutshwane mo KAROLONG YA B, o tshwanetse go araba potso ya tlhamo mo KAROLONG YA C. Araba potso e le NNGWE go tswa mo pading e o e buisitseng. POTSO 6: LEBA SEIPONE – Kabelo Kgatea O lebile moanelwamogolo wa padi, Leba Seipone, tlhagisa dikgwetlho le tshotlo e e neng e tlisiwa ke go tlhaola ka mmala le popego. Boleele jwa tlhamo e nne mafoko a a ka nnang 400–450. [25] KGOTSA POTSO 7: LEBA SEIPONE – Kabelo Kgatea Buisa nopolo e e latelang, mme o arabe dipotso. Motswagauteng a raologa jaaka moloi a ntse a tshwaregile. A tsamaya-tsamaya a botsa, a dumedisa mongwe le mongwe yo a kopanang le ena. Mosadimogolo Ijelele o ne a mo rutile jalo. A makala thata fa a bona go se ope yo o amogelang madume a gagwe. A ipolelela fa batho ba Gauteng ba se na botho. E rile a ntse a ile, a bona monna wa mmala wa phori a na le mosadi yo o tshwanang le ena, ba rekisa maungo le merogo. A fitlha a ema fa go bona. 'Dumelang bonkgonne.' Batho ba gagwe ba nnela go šadikanya matlho a mahibidu. A lemoga fa ba sa itse Setswana. A leka ka Sejakonyana. 'Goeiemôre.' Batho ba gagwe ba tsigama jaaka bojalwa bo belaela momela kgotsa magwaana a batla morudiso. Moeka a ntsha lesome la diranta a supa monna yo montshontsho ka lona. A tsaya apole le panana. Monna a mmusetsa diranta tse robedi. Mosadi wa teng a mo neela metsi ka moteme gore a tlhatswe apole. 'Ke a leboga.' Ba buela gongwe ba re, 'Siyabonga.' E rile a ntse a ile, a kopana le basimane ba babedi. Mosimane yo mongwe a mo dumedisa ka Sezulu fa yo mongwe a mo dumedisa ka Sesotho. 'Dumelang mathaka.' A rialo a tshegatshega le bona. Mosimane wa Mosotho a gogela kepesenyana mo matlhong. A botsa moeka gore a ga a batle ditlhako tsa sesolo. 'Ke bokae ditlhako tsa gago monna?' Kwalololo e ileditswe Phetla"